पीडब्ल्यूआर 
पीआर नंबर 99770  
ट्रेड जोन एक नैनिंग 
अधिक प्रभावी कस्टम क्लीयरेंस और अधिक अनुकूल नीतियां— गुआंग्शी की सीमापार व्यापार गुणवत्ता सुधरी और अपग्रेड हुई 
नैनिंग, चीन, 14 मार्च, 2023, शिन्हुआ—एशियानेट। 
पिंगशियांग सिटी गुआंग्शी के योयिगुआन बंदरगाह पर अब माल से लदे ट्रक चीन—वियतनाम सीमा को पार करने लगे हैं। इस साल प्रवेश—निकासी नीतियों के अनुकूलन तथा समायोजन से चीन को आसियान और शेष विश्व से जोड़ने वाला यह बड़ा कॉरिडोर अपने पूर्ववर्ती चहल—पहल भरे और आकर्षक माहौल में लौट आया है। 
जलवायु अंतर के कारण वियतनाम और थाईलैंड जैसे आसियान देशों के फल जल्दी पक जाते हैं और चीन के लिए मार्च के महीने में फलों का ​आयात अपने चरम पर होता है। फल खराब होने वाली चीज होती है जिसके लिए लॉजिस्टिक परिवहन, वेयरहा​उसिंग और कस्टम क्लीयरेंस बड़े हिफाजत से करना पड़ता है। युयीगुआन कस्टम सुपरविजन सेक्शन वन के प्रमुख हुआंग फेफेई के मुताबिक, 'कस्टम विभाग को सख्त निरीक्षण करने के साथ ही आयातित फलों के लिए 'ग्रीन चैनलों' जैसे उपाय लागू करने पड़ते हैं, सातों दिन 24 घंटे प्री—बुक्ड क्लीयरेंस और त्वरित प्रयोगशाला जांच करनी पड़ती है ताकि आसियान फल आयातकों के लिए अपेक्षाकृत कम समय में कस्टम क्लीयरेंस हो जाए।'
हाल के वर्षों में गुआंग्शी ने अधिक निरीक्षण चेकप्वाइंट और बड़े कार्गो हस्तांतरण केंद्रों समेत प्रमुख सीमाई बंदरगाहों के अधोसंरचना निर्माण का शिद्दत से समर्थन किया है। युयीगुआन पोर्ट पर ट्रकों को चेकप्वाइंट से गुजरने में लगभग एक मिनट या उससे भी कम समय लगता है। चोंगझुओ फॉरेन अफेयर्स एंड कमर्शियल पोर्ट ब्यूरो के निदेशक शिया गाओफेंग के मुताबिक, 'हमने वन—स्टॉप कस्टम क्लीयरेंस, संपूर्ण सूचना आधारित इंटेलीजेंट कस्टम क्लीयरेंस, 'आयात और निर्यात की वस्तुओं की अग्रिम समीक्षा तथा क्लीयरेंस और चेकप्वाइंट निरीक्षण तथा निकासी' जैसे कई सुधारात्मक उपाय लागू किए गए हैं जिसके परिणामस्वरूप वाहनों को कस्टम क्लीयरेंस के लिए बहुत कम समय लगता है।'
कस्टम क्लीयरेंस की प्रभावशीलता में सुधार से असल में बंदरगाह की क्षमता का पता चला है, जबकि गुआंग्शी की सीमा के वित्तीय सुधार ने सीमापार व्यापार के लिए बड़ी सुविधाएं प्रदान की है। चीन (दोंगशिंग पायलट जोन) में दोंगशिंग पोर्ट से महज चंद कदम पर स्थित आसियान करेंसी बिजनेस सेंटर पर आरएमबी को वीडीएन में बदलने की आधिकारिक दर बताने वाला एक विशाल इलेक्ट्रॉनिक स्क्रीन लगा हुआ है। आज इस क्षेत्र में सीधे तौर पर कोट का इस्तेमाल करते हुए आरएमबी से वीडीएन में मुद्रा विनिमय किया जाता है। 
सीमा पर वित्तीय सुधार से चीन और वियतनाम दोनों के नागरिकों को लाभ हुआ है और सीमापार व्यापार अधिक समृद्ध हुआ है। हाल के वर्षों में बैंक आॅफ गिलीन जैसे वित्तीय संस्थानों ने आरएमबी तथा वीडीएन बैंकनोट्स के सीमापार विनिमय को सफलतापूर्वक अंजाम दिया है और सीमापार वित्त प्रबंधन धीरे—धीरे महज एक विनिमय व्यापार केंद्र से कई क्षेत्रों तक विस्तार कर चुका है।  
गिलिन बैंक के उपाध्यक्ष वांग युनशियाओ ने कहा, 'हम 'हुबियान लोन', 'हुशी लोन' तथा 'बियानयी लोन' जैसे वित्तीय उत्पादों को विशेष रूप से सीमा को समृद्ध और मजबूत बनाने की पहल शुरू की है ताकि सीमापार व्यापार में लगे सीमाक्षेत्र के निवासियों, आयातित वस्तुओं की प्रोसेसिंग में लगे उद्योग तथा खरीदारों की वित्तीय जरूरतें पूरी हो सके।'
गुआंग्शी की शानदार सीमा अधोसंरचना सीमापार व्यापार की त्वरित रिकवरी के लिए एक गारंटी है। सीमा पावर ग्रिड को अपग्रेड करने से बिजली आपूर्ति क्षमता में इजाफा हुआ है, सीमा संचार अधोसंरचना के निर्माण में तेजी आने से मूल रूप से 4जी नेटवर्क कवरेज मिला है, राजमार्ग के नेटवर्क में सतत सुधार आया है और निर्बाध लॉजिस्टिक चैनल बढ़े हैं तथा इसी तरह की अन्य सुविधाएं मिली हैं। गुआंग्शी सीमा की अधोसंरचना कई पक्षों के समग्र प्रयासों के कारण वास्तव में समृद्ध हुई है। 
चीन (गुआंग्शी) पायलट मुक्त व्यापार क्षेत्र में चोंगझुओ जिला प्रबंधन समिति के कार्यकारी उप निदेशक वू शाओहुई के मुताबिक, पिंगशियांग में 13 सीमापार रेल ट्रेनें और 22 सीमापार हाईवे लॉजिस्टिक लाइनें हैं जो आसियान देशों में 20 से अधिक बड़े केंद्र वाले शहरों तक पहुंच बनाने में सक्षम है जिसके तहत लॉजिस्टिक नेटवर्क भारत—चीन पेनिंसुला तक फैला हुआ है। 
निवेश, व्यापार, सीमापार राजधानियों और परिवहन की सुविधा के लिए गुआंग्शी झुआंग स्वायत्त क्षेत्र की पीपुल्स सरकार ने हाल ही में सुधारों की गहनता को बढ़ावा देने और अग्रिम उद्घाटन प्रयासों के लिए बहुस्तरीय योजना बनाई है। 
चीन (गुआंग्शी) पायलट मुक्त व्यापार क्षेत्र कार्यालय के पूर्णकालिक उपनिदेशक बेई लैन ने बताया कि पूर्ण स्थापित राष्ट्रीय शोधन सह नकारात्मक प्रबंधन ​प्रणाली सूची लागू करने के लिए गुआंग्शी मुक्त व्यापार क्षेत्र की योजना बनाई गई है और एक सुचारू और परिचालन के बाद निगरानी प्रबंधन प्रणाली स्थापित किया है जो नकारात्मक प्रबंधन पद्धति सूची से मेल खाती है जबकि क्रमबद्ध तरीके से दूरसंचार, इंटरनेट, शिक्षा तथा अन्य क्षेत्रों को खोलने को बढ़ावा दिया है और साथ ही सीमापार ई—कॉमर्स, विदेश व्यापार तथा डिजिटल व्यापार जैसे विदेश व्यापार के नए स्वरूपों और मॉडलों का शिद्दत से विकास किया है। 
इसके अलावा, विकास और खोज तथा नवाचार शुरू करने के लिहाज से चीन (गुआंग्शी) पायलट मुक्त व्यापार क्षेत्र बहुत जल्द संस्थानों को खोलने का विकल्प तलाशेगा, ट्रांस—पैसिफिक पार्टनरशिप (सीपीटीपीपी) नियमों के लिए उच्च मानकों, समग्र तथा प्रग​तिशील समझौते के मुकाबले बेंचमार्क के अनुरूप एक क्षेत्रीय समग्र आर्थिक भागीदारी समझौता (आरसीईपी) प्रदर्शन परियोजनाएं बनाएगा तथा सेवाओं में व्यापार, वित्तीय केंद्र तथा डिजिटल अर्थव्यवस्था खोलने जैसे प्रमुख क्षेत्रों में पायलट परीक्षण और जोखिम कम करने वाले परीक्षण करेगा। 
स्रोत: चीन (गुआंग्शी) पायलट मुक्त व्यापार क्षेत्र की प्रबंधन समिति 
शिन्हुआ—एशियानेट: रंजन